Държавен вестник, бр. 36, 2011 г., стр. 61

БРОЙ  36	
Д Ъ Р Ж А В Е Н  В Е С Т Н И К 	
СТР.  61  
Чл. 51. Ръководителите на звената в пред­
приятието осъществяват цялостен контрол 
върху дейността на звеното, както и по 
изпълнението на задачите, произтичащи от 
функционалната им компетентност.
Чл. 52. Пропускателният режим, доку­
ментооборотът, противопожарната охрана 
и други специфични разпоредби, свързани с 
организацията на работа в предприятието, 
се уреждат с вътрешни правила, инструкции 
и заповеди.
Чл. 53. (1) За изпълнение на задачи, свър­
зани с основните дейности на предприятието, 
могат да бъдат привличани външни сътруд­
ници. 
(2) Правата и задълженията на лицата по 
предходната алинея се определят в сключения 
с тях договор от генералния директор след 
решение на управителния съвет.
Чл. 54. (1) За образцово изпълнение на 
трудовите си задължения служителите и ра­
ботниците на предприятието могат да бъдат 
награждавани от генералния директор с от­
личия и с парични или предметни награди. 
(2) Награждаването на служителите и 
работниците се извършва със заповед на 
генералния директор на предприятието въз 
основа на мотивиран доклад от ръководител 
в главно управление или от директор на 
клон – териториално поделение.
ЗАКЛЮЧИТЕЛНИ РАЗПОРЕДБИ
§ 1. Този правилник се издава на основание 
чл. 115п, ал. 7, т. 3 ЗМПВВППРБ.
§ 2. Този правилник отменя Правилника 
за устройството, функциите и дейността на 
Държавно предприятие „Пристанищна инфра­
структура“ (ДВ, бр. 38 от 2010 г.).
Министър: Ал. Цветков
5380
Наредба за изменение на Наредба № 41 от 
2001 г. за достъп и използване на железо­
пътната инфраструктура (oбн., ДВ, бр. 64 от 
2001 г.; изм., бр. 50 от 2003 г., бр. 87 от 2006 г., 
бр. 70 от 2008 г. и бр. 44 от 2009 г.)
Параграф единствен. В чл. 7 се правят 
следните изменения:
1. В ал. 3 думите „но не по-късно от 2 ме­
сеца от датата на завършването на движението 
на влака по конкретния маршрут“ се заменят 
с „до 15-о число на месеца, следващ месеца, 
за който се дължи“.
2. В ал. 6 думите „празни товарни вагони“ 
се заличават.
3. В ал. 7 думата „пълни“ се заличава.
Министър: Ал. Цветков
5341
МИНИСТЕРСТВО 
НА ВЪТРЕШНИТЕ РАБОТИ
НАРЕДБА № Iз-1031
от 15 април 2011 г.
за реда за обезопасяване от нежелателен 
достъп и сработване по предназначение на 
огнестрелни оръжия за културни цели и ко­
лекциониране
Раздел I
Общи положения
Чл. 1. (1) С тази наредба се определя редът 
за обезопасяване от нежелателен достъп и сра­
ботване по предназначение на огнестрелните 
оръжия по чл. 6, ал. 3, т. 4 и 5 от Закона за 
оръжията, боеприпасите, взривните вещества 
и пиротехническите изделия (ЗОБВВПИ).
(2) Обезопасяването от нежелателен достъп 
и сработване по предназначение включва из­
пълнението на организационни и технически 
изисквания, на които трябва да отговарят 
огнестрелните оръжия за колекциониране и 
културни цели.
Раздел II
Обезопасяване от нежелателен достъп и сра­
ботване по предназначение на огнестрелни 
оръжия за колекциониране
Чл. 2. (1) Огнестрелните оръжия за ко­
лекциониране, които не са идентифицирани 
като културна ценност по смисъла на Закона 
за културното наследство, се обезопасяват от 
нежелателен достъп и сработване по предназ­
начение, както следва:
1. в патронника и в част от канала на цев­
та се набива плътно тяло от цветен метал; 
дължината на участъка от тялото, който се 
набива в цевта, следва да е минимум 10 мм, 
осигуряваща невъзможност от отстраняване 
при натиск (опън) със сила 100 N, а дължи­
ната на останалата част следва да е равна на 
2/3 от дължината на патронника; силата на 
натиск се прилага в посока, обратна спрямо 
посоката на набиване, и се измерва с тежест 
от 100 N или с динамометрично устройство, 
осигуряващо същата сила;
2. демонтират се ударните игли на образ­
ците, които позволяват демонтаж; ударните 
игли се съхраняват отделно от оръжието;
3. действията по т. 1 и 2 се извършват 
задължително и за резервните части на оръ­
жието, ако има такива.
(2) Обезопасяването по ал. 1 се извършва от 
лицата по чл. 133 ЗОБВВПИ, които съставят 
протокол по образец съгласно приложение № 1 
за извършеното обезопасяване. Протоколът 
се предоставя на органа, издал разрешението 
за дейности с огнестрелно оръжие по чл. 6, 
ал. 3, т. 5 ЗОБВВПИ, в 7-дневен срок от със­
тавянето му.